मानव विकास का अर्थ लोगों को रोजगार से जोड़ना है: कलेक्टर
क्षेत्रके लाखसनीजा अटल सेवा केन्द्र में शुक्रवार को कलेक्टर रवि कुमार सुरपुर ने जनसुनवाई के दौरान लोगों की समस्याएं सुनी उनके समाधान के अधिकारियों को निर्देश दिए। कलेक्टर ने कहा कि लोगों को गरीबी से दूर करने का सरकार का जो उद्देश्य है, उसे पूर्ण करने के लिए लोगों को कौशल से जोड़ना होगा। सही मायने में मानव विकास का अर्थ लोगों को रोजगार से जोड़ना ही है।
ग्रामीण क्षेत्रों में मूल भूत सुविधाओं के साथ ही विद्यालय स्वच्छता के लिए हर घर में शौचालय बनाना अत्यन्त आवश्यक है। खाद्य सुरक्षा योजना के तहत अगर कोई पात्र व्यक्ति छूट गया है वह इसके लिए अपील कर सकता है। संपर्क पोर्टल बनाया गया है जिसमें लोगों की सभी प्रकार की समस्याओं का निराकरण किया जाता है। इस अवसर पर मुख्य कार्यकारी अधिकारी जुगल किशोर मीणा, प्रधान भूपेन्द्र सिंह हाड़ा, एसडीएम तारामती वैष्णव, पुलिस उपाधीक्षक गोधराज सिंह, तहसीलदार नवनंद सिंह, विकास अधिकारी जेपी मीणा, थानाधिकारी अशोक शर्मा सहित जिला स्तरीय ब्लॉक स्तरीय अधिकारी मौजूद थे। किसानों ने जिला परिषद सदस्य निकिता हाड़ा सरपंच सुनीता आर्य के नेतृत्व में बताया कि नहरों में जल प्रवाह शुरू हुए करीब 4 माह हो जाने के बाद भी टेल क्षेत्र में पानी नहीं पहुंचने से किसान रबी फसल मे पानी को लेकर चिंतित है। क्षेत्र की सुल्तानपुर सब ब्रांच, बड़ोद सब ब्रांच, किशनगंज डिस्ट्रीब्यूटरी, कोटडादीपसिंह, मदनपुरा, टाकरवाडा सहित अन्य ग्राम पंचायत क्षेत्र में नहरी पानी नही मिलने से फसलें सूखने की कगार पर है। झाडग़ांव नाले पर सरपंच ओम प्रकाश के नेतृत्व में ग्रामीणों ने टेल में पानी पहुंचाने की मांग की।
किसान रमेश मीणा, कुंजबिहारी नागर जगदीश मीणा आदि ने बताया कि एक -दो दिन में टेल क्षेत्र पर नहरी पानी नही मिला तो फसलें सूखने लगेगी। उन्होंने सरकार की लिफ्ट योजना के तहत नीमली नाले के पास तैयार की गई योजना से उजाड़ क्षेत्र में पानी पहुंचाने की मांग की। ग्रामीणों ने लाखसनीजा ग्राम पंचायत के गांवों में पेयजल पानी की समस्या के मामले में बताया। गावों में पेयजल में फ्लोराइड की मात्रा अधिक होने से लोगों को परेशानी होती है। उन्होंने आरो प्लांट की मांग की। साथ ही ग्रामीण क्षेत्रों में समय पर बिजली नही मिलने से समस्या होती है परीक्षा के दिनों में अघोषित बिजली कटौती बिजली विभाग के द्वारा गांवों में से ट्रांसफार्मर हटा लेने के कारण विद्यार्थियों को परेशानी हो रही है।
सुल्तानपुर. जनसुनवाई मे समस्या सुनते कलेक्टर।
hin_Deva hin_Deva hin_Deva hin_Deva hin_Deva